Anunţ juridic important

|

52010PC0065

 Propunere de regulament al Parlamentului European Și al Consiliului de modificare a directivei 2009/42/CE a Parlamentului European și a Consiliului privind raportările statistice cu privire la transportul maritim de mărfuri și pasageri  /* COM/2010/0065 final - COD 2010/0041 */

	[pic] | COMISIA EUROPEANĂ |Bruxelles, 8.3.2010COM(2010)65 final2010/0041 (COD)Propunere deREGULAMENT AL PARLAMENTULUI EUROPEAN ȘI AL CONSILIULUIde modificare a Directivei 2009/42/CE a Parlamentului European și a Consiliului privind raportările statistice cu privire la transportul maritim de mărfuri și pasageri2010/0041 (COD)Propunere deREGULAMENT AL PARLAMENTULUI EUROPEAN ȘI AL CONSILIULUIde modificare a Directivei 2009/42/CE a Parlamentului European și a Consiliului privind raportările statistice cu privire la transportul maritim de mărfuri și pasageri(Text cu relevanță pentru SEE)EXPUNERE DE MOTIVECONTEXTUL PROPUNERII |110 | Motivele și obiectivele propunerii Scopul prezentei propuneri de regulament al Parlamentului European și al Consiliului este de a modifica Directiva 2009/42/CE pentru a face obligatorie colectarea de date în funcție de tipul de mărfuri pentru statisticile cu privire la transportul maritim. Colectarea de date în funcție de tipul de mărfuri este obligatorie pentru statisticile europene cu privire la transportul rutier[1], feroviar[2] și pe căi navigabile interioare[3]. Statisticile europene privind toate modurile de transport ar trebui să fie colectate în conformitate cu standarde și concepte comune, în scopul obținerii nivelului maxim posibil de comparabilitate între modurile de transport. În special, faptul de a dispune de statistici exhaustive și omogene în funcție de tipul de mărfuri pentru toate modurile de transport ar oferi un cadru general util pentru susținerea și monitorizarea politicii de promovare a comodalității, respectiv posibilitatea de a combina în mod optim diferitele moduri de transport în cadrul aceluiași lanț de transport, precum și modernizarea logisticii transportului de mărfuri[4]. |120 | Contextul general La nivel european, a fost realizată o analiză tehnică a datelor colectate în temeiul legislației europene privind raportările statistice cu privire la transportul maritim de mărfuri și pasageri și a politicii de difuzare, pentru a propune eventuale soluții tehnice în vederea simplificării, cât mai mult posibil, a diferitelor activități necesare pentru producția statistică, păstrând totodată rezultatele finale în conformitate cu nevoile actuale și previzibile ale utilizatorilor. În cursul acestei analize, s-a luat în considerare posibilitatea de a spori eficiența utilizării resurselor dedicate raportărilor statistice cu privire la transportul maritim de mărfuri și pasageri, concentrând activitățile în domeniile considerate de către utilizatori ca fiind mai importante (statisticile privind mărfurile) decât altele (statisticile privind pasagerii și traficul navelor). În urma acestei analize, Comisia[5] a adoptat recent simplificări ale statisticilor privind atât transportul pasagerilor, cât și traficul navelor în principalele porturi europene. O anumită parte a analizei tehnice a fost consacrată posibilității și condițiilor în care colectarea de date în funcție de tipul de mărfuri (setul de date B1) ar putea fi făcută obligatorie. În conformitate cu al doilea paragraf din anexa VIII la Directiva 2009/42/CE a Parlamentului European și a Consiliului privind raportările statistice cu privire la transportul maritim de mărfuri și pasageri[6], condițiile de colectare a setului de date B1 (date referitoare la „transporturi maritime în principalele porturi europene în funcție de port, tipul de marfă, mărfuri și relație”) se stabilesc de Consiliu, la propunerea Comisiei, având în vedere rezultatele studiului pilot efectuat în cursul unei perioade de tranziție de trei ani, astfel cum prevede articolul 10 din Directiva 95/64/CE din 8 decembrie 1995 privind raportările statistice cu privire la transportul maritim de mărfuri și pasageri[7], în ceea ce privește fezabilitatea și costurile culegerii datelor respective pentru statele membre și pentru respondenți. Conform raportului Comisiei către Consiliu și Parlamentul European cu privire la experiența acumulată în activitatea întreprinsă în temeiul Directivei 95/64/CE a Consiliului privind raportările statistice cu privire la transportul maritim de mărfuri și pasageri[8], colectarea unor informații detaliate este posibilă, la un cost rezonabil, pentru încărcăturile în vrac și semi-vrac; cu toate acestea, principalele dificultăți apar la compilarea acestor date pentru traficul de containere și de unități „roll on-roll off”; a fost prudent să se exploreze posibilitatea de a extinde Directiva 95/64/CE la alte informații enumerate la articolul 10 alineatul (2) litera (a) doar atunci când se va fi acumulat mai multă experiență în colectarea variabilelor actuale și când sistemul actual va fi consacrat pe deplin; în ceea ce privește colectarea de informații privind produsele, ar trebui să se țină cont de revizuirile potențiale ale clasificării NST/R (Standard Goods Classification for Transport Statistics/Revised, 1967 – Clasificarea standard a mărfurilor pentru statisticile de transport/revizuită, 1967). Funcționarea sistemului actual de colectare este consacrată pe deplin, inclusiv punerea în aplicare a modificărilor introduse prin Decizia 2005/366 a Comisiei din 4 martie 2005[9] și extinderea geografică a sistemului datorată extinderilor Uniunii Europene din 2004[10] și 2007[11]. O mare parte a statelor membre care transmit date către Eurostat conform domeniului de aplicare al directivei au furnizat în mod periodic acestuia setul de date B1, în mod voluntar, conform clasificării NST/R. Principalele probleme în privința compilării de date în funcție de tipul de mărfuri conform clasificării NST/R, prezentate în raportul menționat anterior, au fost soluționate prin introducerea NST 2007[12] (Standard Goods Classification for Transport Statistics, 2007 – Clasificarea standard a mărfurilor pentru statisticile de transport, 2007) ca și clasificare unică pentru mărfurile transportate pe cale maritimă, rutieră, feroviară și pe căi navigabile interioare, aplicabilă începând cu anul de referință 2008 și vizând datele din 2008[13]. Pentru statele membre care colectează deja setul de date B1, compilarea datelor conform NST 2007 necesită o reclasificare a datelor deja disponibile la autoritățile statistice naționale competente, fără nicio sarcină suplimentară pentru respondenți, urmând aceeași abordare ca și cea pentru statisticile din domeniul transportului rutier, feroviar și pe căi navigabile interioare; pentru celelalte state membre, ar trebui să fie posibilă compilarea setului de date B1 utilizând informațiile deja disponibile la autoritățile statistice naționale competente, cu foarte puține excepții. Pentru cea mai mare parte, colectarea setului de date B1 nu va impune nicio sarcină suplimentară asupra respondenților. În sfârșit, s-a convenit că introducerea, în 2011, a obligației de a furniza Comisiei (Eurostat) setul de date B1 ar oferi statelor membre o perioadă adecvată în cursul căreia ar putea fi utilizată o compilare voluntară pentru testele și adaptările necesare. |130 | Dispoziții în vigoare în domeniul propunerii Există deja dispoziții în legislația actuală (Directiva 2009/42/CE, anexa VIII, setul de date B1); cu toate acestea, datele sunt colectate în mod voluntar. |CONSULTAREA PăRțILOR INTERESATE șI EVALUAREA IMPACTULUI |Consultarea părților interesate |211 | La începutul anului 2006, a fost creat un grup operativ privind statisticile în domeniul transportului maritim, pentru a realiza o analiză tehnică a colectării de date și a politicii de difuzare existente, în temeiul legislației europene privind raportările statistice cu privire la transportul maritim de mărfuri și pasageri. Acest grup operativ cuprinde reprezentanți ai diferitelor organizații (producători de date, utilizatori și experți în domeniul transportului maritim) și, mai precis: autoritățile statistice naționale competente (institutele naționale de statistică, administrațiile maritime naționale, ministerele de transport); serviciile Comisiei; Agenția Europeană pentru Siguranță Maritimă; operatorii economici [European Sea Port Organisation – ESPO (Organizația europeană a porturilor maritime), European Community Ship-owners Associations – ECSA (Asociațiile Armatorilor din Comunitatea Europeană)]. Pentru a pregăti și a alimenta lucrările grupului operativ, Eurostat a difuzat, în 2006, un chestionar specific principalilor utilizatori ai statisticilor cu privire la transportul maritim din cadrul Comisiei, și anume DG TREN, DG COMP, DG ENV, DG FISH (în prezent DG MARE), DG JLS, DG TAXUD. Propunerile elaborate de grupul operativ au fost apoi discutate în cadrul normal al Sistemului Statistic European, de către grupul de lucru privind statisticile în domeniul transportului maritim și comitetul de coordonare pentru statisticile în domeniul transportului. Prezenta propunere de regulament al Parlamentului European și al Consiliului a făcut obiectul unor negocieri intense între părțile interesate și face parte dintr-un pachet global de inițiative legislative în conformitate cu abordarea politică a Comisiei privind simplificarea legislației și o mai bună legiferare[14], mai precis: Regulamentul 1304/2007 al Comisiei din 7 noiembrie 2007[15], de stabilire a clasificării NST 2007 pentru mărfurile transportate prin toate modurile de transport vizate; Proiectul de Decizie nr. …/…/UE din … de modificare a Directivei 2009/42/CE a Parlamentului European și a Consiliului privind raportările statistice cu privire la transportul maritim de mărfuri și pasageri, care simplifică statisticile privind transportul pasagerilor și traficul navelor; Legislația anterior în vigoare a făcut, de asemenea, obiectul unui proces de reformare a actului de bază[16] și de codificare a actelor de punere în aplicare[17]. |Obținerea și utilizarea expertizei |225 | Participanții din cadrul grupului operativ privind statisticile în domeniul transportului maritim și al grupului de lucru privind statisticile în domeniul transportului maritim erau toți experți, cunoscători ai legislației existente, ai sistemelor naționale de colectare și de elaborare a statisticilor în domeniul transportului maritim și ai noilor tendințe în ceea ce privește dezvoltarea transportului maritim. |230 | Analiza efectelor și a consecințelor Opțiunea 1: (Se menține legislația actuală) – Nu ar fi posibil să se garanteze furnizarea completă și constantă de date statistice privind transportul maritim în funcție de tipul de mărfuri. Opțiunea 2: (Se modifică legislația actuală) – Ar fi posibil să se garanteze furnizarea completă și constantă de date statistice privind transportul maritim în funcție de tipul de mărfuri. Statisticile exhaustive și omogene în funcție de tipul de mărfuri pentru toate modurile de transport ar oferi un cadru general util pentru susținerea și monitorizarea politicii de promovare a comodalității, respectiv posibilitatea de a combina în mod optim diferitele moduri de transport în cadrul aceluiași lanț de transport, precum și modernizarea logisticii transportului de mărfuri. În sens mai general, modificarea propusă, asociată cu alte inițiative juridice, ar adapta rezultatele statistice la nevoile actuale și previzibile ale utilizatorilor. Astfel cum s-a precizat în partea 1 a prezentei expuneri de motive, a fost realizată o evaluare a efectelor prezentei propuneri asupra sarcinii respondenților de către grupul operativ privind statisticile în domeniul transportului maritim, grupul de lucru privind statisticile în domeniul transportului maritim (în cadrul căruia sunt reprezentate toate autoritățile statistice naționale însărcinate cu această colectare de date) și comitetul de coordonare pentru statisticile din domeniul transportului: pentru cea mai mare parte, colectarea setului de date B1 nu va impune nicio sarcină suplimentară asupra respondenților. |ELEMENTELE JURIDICE ALE PROPUNERII |305 | Rezumatul acțiunii propuse Obiectivul regulamentului este de a garanta furnizarea completă și continuă de date statistice privind transportul maritim în funcție de tipul de mărfuri, care să fie coerente și armonizate cu statisticile deja disponibile pentru celelalte moduri de transport relevante. |310 | Temeiul juridic Articolul 338 din Tratatul privind funcționarea Uniunii Europene constituie temeiul juridic al statisticilor europene. În conformitate cu procedura legislativă ordinară, Parlamentul European și Consiliul adoptă măsuri pentru producerea de statistici, atunci când este necesar, referitoare la rezultatele activităților Uniunii. Prezentul articol stabilește cerințele referitoare la elaborarea de statistici europene, menționând că acestea trebuie să respecte standardele de imparțialitate, fiabilitate, obiectivitate, independență științifică, rentabilitate și confidențialitate statistică. |320 | Principiul subsidiarității Principiul subsidiarității se aplică, întrucât propunerea nu este de competența exclusivă a Uniunii Europene. |321 | Obiectivele prezentei propuneri, respectiv stabilirea unui cadru comun pentru producția sistematică de statistici europene privind mărfurile transportate pe mare utilizând aceeași clasificare în funcție de tipul de mărfuri ca și pentru celelalte statistici relevante din domeniul transportului, nu pot fi realizate în mod suficient de către statele membre prin intermediul unei colectări voluntare. |324 | Obiectivele pot fi realizate mai bine la nivel european în temeiul unui act juridic european, deoarece numai Comisia poate coordona armonizarea necesară a informațiilor statistice la nivel european, în timp ce colectarea datelor și compilarea statisticilor comparabile referitoare la transportul maritim pot fi organizate de statele membre. Prin urmare, Uniunea Europeană poate să adopte măsuri în acest scop, în conformitate cu principiul subsidiarității prevăzut la articolul 5 din Tratatul privind Uniunea Europeană. |Prin urmare, propunerea respectă principiul subsidiarității. |Principiul proporționalității Propunerea respectă principiul proporționalității din următoarele motive: |331 | În conformitate cu principiul proporționalității, prezentul regulament se limitează la cerințele minime pentru îndeplinirea obiectivului său și nu depășește ceea ce este necesar în acest scop. Prezentul regulament nu specifică mecanismele de colectare a datelor pentru fiecare stat membru, legislația europeană definind doar datele care trebuie furnizate pentru a asigura o structură și un calendar armonizate. |Alegerea instrumentelor |341 | Instrumentul propus: un regulament al Parlamentului European și al Consiliului. |IMPLICAțIILE BUGETARE |401 | Colectarea datelor nu are implicații pentru bugetul Uniunii Europene. |INFORMAțII SUPLIMENTARE |511 | Actul propus este de relevanță pentru SEE și astfel trebuie extins asupra întregului Spațiu Economic European. |Propunere deREGULAMENT AL PARLAMENTULUI EUROPEAN ȘI AL CONSILIULUIde modificare a Directivei 2009/42/CE a Parlamentului European și a Consiliului privind raportările statistice cu privire la transportul maritim de mărfuri și pasageri(Text cu relevanță pentru SEE)PARLAMENTUL EUROPEAN ȘI CONSILIUL UNIUNII EUROPENE,având în vedere Tratatul privind funcționarea Uniunii Europene, în special articolul 338 alineatul (1),având în vedere propunerea Comisiei,după transmiterea propunerii către parlamentele naționale,hotărând în conformitate cu procedura legislativă ordinară,întrucât:1.  În conformitate cu al doilea paragraf din anexa VIII la Directiva 2009/42/CE a Parlamentului European și a Consiliului privind raportările statistice cu privire la transportul maritim de mărfuri și pasageri[18], condițiile de colectare a setului de date B1 (date referitoare la „transporturi maritime în principalele porturi europene în funcție de port, tipul de marfă, mărfuri și relație”) se stabilesc de Consiliu, la propunerea Comisiei, având în vedere rezultatele studiului pilot efectuat în cursul unei perioade de tranziție de trei ani, astfel cum prevede articolul 10 din Directiva 95/64/CE a Consiliului din 8 decembrie 1995 privind raportările statistice cu privire la transportul maritim de mărfuri și pasageri[19].2.  Conform raportului Comisiei către Consiliu și Parlamentul European cu privire la experiența acumulată în activitatea întreprinsă în temeiul Directivei 95/64/CE[20], colectarea unor informații detaliate este posibilă, la un cost rezonabil, pentru încărcăturile în vrac și semi-vrac; cu toate acestea, principalele dificultăți apar la compilarea acestor date pentru traficul de containere și de unități „roll on-roll off”. A fost necesar să se exploreze posibilitatea de a extinde domeniul de aplicare al Directivei 95/64/CE la alte informații enumerate la articolul 10 alineatul (2) litera (a) doar atunci când se va fi acumulat mai multă experiență în colectarea variabilelor actuale și când sistemul actual va fi consacrat pe deplin. În ceea ce privește colectarea de informații privind produsele, ar trebui să se țină cont de revizuirile potențiale ale clasificării NST/R ( Standard Goods Classification for Transport Statistics/Revised, 1967 – Clasificarea standard a mărfurilor pentru statisticile de transport/revizuită, 1967).3.  Funcționarea sistemului actual de colectare este consacrată pe deplin, inclusiv punerea în aplicare a modificărilor introduse prin Decizia 2005/366 a Comisiei din 4 martie 2005 de punere în aplicare a Directivei 95/64/CE a Consiliului privind datele statistice referitoare la transportul maritim de mărfuri și pasageri și de modificare a anexelor la aceasta[21] și extinderea geografică a sistemului datorată extinderilor Uniunii Europene din 2004 și 2007.4.  Un număr mare de state membre care transmit date către Eurostat conform domeniului de aplicare al Directivei 95/64/CE au furnizat în mod periodic acestuia setul de date B1 în mod voluntar, conform clasificării NST/R.5.  Regulamentul (CE) nr. 1304/2007 al Comisiei din 7 noiembrie 2007 de modificare a Directivei 95/64/CE a Consiliului, a Regulamentului (CE) nr. 1172/98 al Consiliului, a Regulamentelor (CE) nr. 91/2003 și (CE) nr. 1365/2006 ale Parlamentului European și ale Consiliului în ceea ce privește stabilirea NST 2007 ca și clasificare unică pentru mărfurile transportate prin anumite moduri de transport[22] a introdus NST 2007 ( Standard Goods Classification for Transport Statistics, 2007 – Clasificarea standard a mărfurilor pentru statisticile de transport, 2007) ca și clasificare unică pentru mărfurile transportate pe cale maritimă, rutieră, feroviară și pe căi navigabile interioare. Această clasificare este aplicabilă începând cu anul de referință 2008 și se referă la datele din anul 2008. Principalele probleme în privința compilării de date în funcție de tipul de mărfuri conform clasificării NST/R, prezentate în raportul menționat în considerentul 2, au fost soluționate prin introducerea NST 2007. Prin urmare, pentru cea mai mare parte, colectarea setului de date B1 nu va impune nicio sarcină suplimentară asupra respondenților.6.  Colectarea de date în funcție de tipul de mărfuri este obligatorie pentru statisticile europene cu privire la transportul rutier[23], feroviar[24] și pe căi navigabile interioare[25], în timp ce, pentru transportul maritim, ea este voluntară. Statisticile europene privind toate modurile de transport ar trebui să fie colectate în conformitate cu standarde și concepte comune, în scopul obținerii nivelului maxim posibil de comparabilitate între modurile de transport.7.  Introducerea, în 2011, a obligației de a furniza Comisiei (Eurostat) setul de date B1 oferă statelor membre o perioadă adecvată în cursul căreia ar putea fi utilizată o compilare voluntară pentru testele și adaptările necesare.8.  Prin urmare, Directiva 2009/42/CE ar trebui să fie modificată în consecință.ADOPTĂ PREZENTUL REGULAMENT:Articolul 1Se elimină al doilea paragraf din anexa VIII la Directiva 2009/42/CE.Articolul 2Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene .Primul an de referință pentru aplicarea prezentului regulament este 2011 și se referă la datele din 2011.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru Parlamentul European Pentru ConsiliuPreședintele Președintele [1] Regulamentul (CE) nr. 1172/98 al Consiliului din 25 mai 1998 privind datele statistice referitoare la transportul rutier de mărfuri, JO L 163, 6.6.1998, p. 1.[2] Regulamentul (CE) nr. 91/2003 al Parlamentului European și al Consiliului din 16 decembrie 2002 privind statisticile din transportul feroviar, JO L 14, 21.1.2003, p. 1.[3] Regulamentul (CE) nr. 1365/2006 al Parlamentului European și al Consiliului din 6 septembrie 2006 privind statistica transportului de mărfuri pe căi navigabile interioare, JO L 264, 25.9.2006, p. 1.[4] Comunicare a Comisiei către Consiliu și Parlamentul European „Pentru o Europă în mișcare – Mobilitate durabilă pentru continentul nostru – Evaluare intermediară a Cărții albe privind transporturile, publicată de Comisia Europeană în 2001”, COM(2006) 314 final din 22.6.2006.[5] Decizia nr. …/…/UE din … de modificare a Directivei 2009/42/CE a Parlamentului European și a Consiliului privind raportările statistice cu privire la transportul maritim de mărfuri și pasageri, JO …[6] JO L 141, 6.6.2009, p. 29.[7] JO L 320, 30.12.1995, p. 25. Directiva 95/64/CE a fost abrogată de Directiva 2009/42/CE.[8] COM(2001) 93 din 20.2.2001.[9] JO L 123, 17.5.2005, p. 1.[10] Act privind condițiile de aderare a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace și adaptările tratatelor care stau la baza Uniunii Europene, JO L 236, 23.9.2003, p. 573.[11] Regulamentul (CE) nr. 1792/2006 al Comisiei din 23 octombrie 2006 de adaptare a anumitor regulamente și decizii adoptate în domeniul liberei circulații a mărfurilor, al liberei circulații a persoanelor, al politicii în domeniul concurenței, al agriculturii (legislația veterinară și fitosanitară), al pescuitului, al politicii în domeniul transporturilor, al impozitării, al statisticii, al politicii sociale și al ocupării forței de muncă, al mediului, al uniunii vamale și al relațiilor externe, ca urmare a aderării Bulgariei și României, JO L 362, 20.12.2006, p. 53.[12] Anexa III la directivă.[13] Regulamentul (CE) nr. 1304/2007 al Comisiei din 7 noiembrie 2007, JO L 290, 8.11.2007, p. 14.[14] COM(2006) 689; COM(2006) 693; COM(2007) 23; COM(2008) 35; COM(2009) 28.[15] JO L 290, 8.11.2007, p. 14.[16] Directiva 2009/42/CE a Parlamentului European și a Consiliului din 6 mai 2009, JO L 141 , 6.6.2009, p. 29.[17] Decizia 2008/861/CE a Comisiei din 29 octombrie 2008, JO L 306, 15.11.2008, p. 66.[18] JO L 141, 6.6.2009, p. 29.[19] JO L 320, 30.12.1995, p. 25. Directiva 95/64/CE a fost abrogată de Directiva 2009/42/CE.[20] COM(2001) 93 din 20.2.2001.[21] JO L 123, 17.5.2005, p. 1.[22] JO L 290, 8.11.2007, p. 14.[23] Regulamentul (CE) nr. 1172/98 al Consiliului din 25 mai 1998 privind datele statistice referitoare la transportul rutier de mărfuri, JO L 163, 6.6.1998, p. 1.[24] Regulamentul (CE) nr. 91/2003 al Parlamentului European și al Consiliului din 16 decembrie 2002 privind statisticile din transportul feroviar, JO L 14, 21.1.2003, p. 1.[25] Regulamentul (CE) nr. 1365/2006 al Parlamentului European și al Consiliului din 6 septembrie 2006 privind statistica transportului de mărfuri pe căi navigabile interioare, JO L 264, 25.9.2006, p. 1.


				|

		52012PC0262

			Propunere de REGULAMENT AL CONSILIULUI privind alocarea posibilităților de pescuit în temeiul protocolului convenit între Uniunea Europeană și Republica Guineea-Bissau de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului în vigoare între cele două părți /* COM/2012/0262 final - 2012/0135 (NLE) */

			   	EXPUNERE DE MOTIVE
1.           CONTEXTUL PROPUNERII
Pe baza
mandatului acordat de către Consiliu[1],
Comisia Europeană a purtat negocieri cu Republica Guineea-Bissau în
vederea reînnoirii protocolului la Acordul de parteneriat în domeniul
pescuitului dintre Comunitatea Europeană și Republica Guineea-Bissau.
La încheierea respectivelor negocieri, a fost parafat un nou protocol la 10
februarie 2012. Noul protocol acoperă o perioadă de 3 ani de la data
semnării sale.
Protocolul prevede posibilități de
pescuit în următoarele categorii:
–
3 700 TRB pentru traulere cu instalație
de congelare pentru creveți
–
3 500 TRB pentru traulere cu instalație de
congelare pentru pești și cefalopode
–
28 de nave de pescuit ton cu plasă pungă
și nave de pescuit cu paragate plutitoare
–
12 nave de pescuit ton cu platformă și
paragate.
Trebuie definită metoda de alocare a
acestor posibilități de pescuit între statele membre.
Pe această bază, Comisia propune
Consiliului adoptarea prezentului regulament.
2.           REZULTATELE
CONSULTĂRILOR CU PĂRȚILE INTERESATE ȘI ALE EVALUĂRII
IMPACTULUI
Părțile interesate au fost
consultate înaintea începerii negocierii în cadrul Consiliului consultativ
regional pentru flota de lungă distanță, care a reunit sectorul
pescuitului și ONG-urile din domeniul mediului și dezvoltării.
În cadrul reuniunilor cu caracter tehnic au fost consultați și
experți din partea statelor membre. În urma acestor consultări s-a
ajuns la concluzia că este oportun să se mențină un
protocol în domeniul pescuitului cu Guineea-Bissau.
3.           ELEMENTELE JURIDICE ALE
PROPUNERII
Noul protocol la
acordul de parteneriat a fost comunicat Consiliului în vederea aprobării
semnării și aplicării sale provizorii. De asemenea, protocolul a
fost transmis Consiliului și Parlamentului în vederea încheierii sale.
2012/0135 (NLE)
Propunere de
REGULAMENT AL CONSILIULUI
privind alocarea posibilităților de
pescuit în temeiul protocolului convenit între Uniunea Europeană și
Republica Guineea-Bissau de stabilire a posibilităților de pescuit
și a contribuției financiare prevăzute de Acordul de parteneriat
în domeniul pescuitului în vigoare între cele două părți
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 43 alineatul (3),
având în vedere propunerea Comisiei Europene,
întrucât:
(1)       La 17 martie 2008, Consiliul
a adoptat Regulamentul (CE) nr. 241/2008 privind încheierea acordului de
parteneriat în domeniul pescuitului între Comunitatea Europeană și
Republica Guineea-Bissau[2]
(denumit în continuare „acordul de parteneriat”).
(2)       La 10 februarie 2012, a fost
parafat un nou protocol la acordul de parteneriat (denumit în continuare „noul
protocol”). Noul protocol acordă navelor din UE posibilități de
pescuit în apele asupra cărora Guineea-Bissau deține suveranitatea sau
jurisdicția în sectorul pescuitului.
(3)       Consiliul a adoptat la data
de […] Decizia nr. …/2012/UE[3][4]privind semnarea și
aplicarea provizorie a noului protocol.
(4)       Trebuie definită metoda
de repartizare a posibilităților de pescuit între statele membre
pentru perioada de aplicare a noului protocol.
(5)       În conformitate cu
articolul 10 alineatul (1) din Regulamentul (CE) nr.
1006/2008 al Consiliului din 29 septembrie 2008 privind autorizațiile
pentru activitățile de pescuit ale navelor de pescuit comunitare în
afara apelor comunitare și accesul navelor țărilor terțe în
apele comunitare[5],
în cazul în care se constată că posibilitățile de pescuit
alocate Uniunii în temeiul noului protocol nu sunt utilizate pe deplin, Comisia
informează statele membre în cauză. Se consideră că
absența unui răspuns într-un termen care se stabilește de
către Consiliu echivalează cu confirmarea faptului că navele
statului membru în cauză nu utilizează pe deplin
posibilitățile de pescuit care le-au fost alocate în perioada
respectivă. Este necesar să se stabilească termenul respectiv.
(6)       Dat fiind că protocolul
în vigoare expiră la 15 iunie 2012, este necesar ca prezentul regulament
să se aplice începând cu data semnării noului protocol,
ADOPTĂ PREZENTUL REGULAMENT:
Articolul 1
Posibilitățile de pescuit stabilite
prin protocolul convenit între Uniunea Europeană și Republica
Guineea-Bissau de stabilire a posibilităților de pescuit și a
contribuției financiare prevăzute de acordul de parteneriat în
domeniul pescuitului în vigoare între cele două părți (denumit
în continuare „protocolul”) sunt alocate statelor membre după cum
urmează:
a) traulere cu instalație de congelare pentru
creveți:
 Spania ||      2 500 TRB
 Grecia ||         140 TRB
 Portugalia ||       1060 TRB
b) traulere cu instalație de congelare pentru
pește și cefalopode:
 Spania ||      2 900 TRB
 Italia ||         375 TRB
 Grecia ||         225 TRB
c) nave de pescuit ton cu instalație de
congelare cu plasă pungă și nave de pescuit cu paragate:
 Spania ||           14 nave
 Franța ||           12 nave
 Portugalia ||             2 nave
d) nave de pescuit ton cu platformă și
paragate:
 Spania ||             9 nave
 Franța ||             3 nave
2.           Regulamentul (CE) nr.
1006/2008 se aplică fără a se aduce atingere acordului de
parteneriat în domeniul pescuitului dintre Comunitatea Europeană și
Republica Guineea-Bissau.
3.           În cazul în care cererile de
autorizații de pescuit din partea statelor membre menționate la
alineatul (1) nu epuizează posibilitățile de pescuit stabilite
prin protocol, Comisia ia în considerare cererile de autorizații de
pescuit din partea oricărui alt stat membru în conformitate cu articolul 10
din Regulamentul (CE) nr. 1006/2008.
4.           Termenul în care statele
membre trebuie să confirme că nu utilizează pe deplin
posibilitățile de pescuit care le-au fost alocate în temeiul
acordului, așa cum este prevăzut la articolul 10 alineatul (1) din
Regulamentul (CE) nr. 1006/2008, este stabilit la zece zile
lucrătoare de la data la care Comisia informează statele membre
că posibilitățile de pescuit nu au fost epuizate.
Articolul 2
Prezentul regulament intră în vigoare în
ziua următoare datei publicării în Jurnalul Oficial al Uniunii Europene.

Regulamentul se aplică de la data
semnării noului protocol.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
                                                                       Pentru
Consiliu
                                                                       Președintele
[1]               Adoptat la 20 octombrie 2011 de Consiliul
Agricultură și Pescuit
[2]               JO L 75, 18.3.2008, p. 49.
[3]               JO C …*
[4]               JO: trimiteri la documentul
9791/11.
[5]               JO L 286, 29.10.2008, p. 33.